เลียนเสียงผู้ว่าฯต้มเสี่ย
ฟาร์มหมูนครปฐมเปื่อยโทรไปขอค่าสปอนเซอร์,ตะครุบหัวหน้าแก๊งต้มตุ๋นสุดแสบ ใช้วิชามารดัดเสียงโทรศัพท์ไปหาเจ้าของกิจการ อ้างเป็นผู้ว่าฯนครปฐม และ นายตำรวจใหญ่ ขอเงินสนับสนุนจัดซื้อเสื้อกีฬาแจกชาวบ้าน เหยื่อหลงเชื่อยอมโอนเงินเข้าบัญชีเพื่อนร่วมแก๊ง กว่าจะรู้ถูกพวก 18 มงกุฎตุ๋นเปื่อยสูญเงินไปหลายหมื่นบาท ผู้การนครปฐมแฉผู้ต้องหาเคยเป็นอดีตเศรษฐีใหญ่ แถมเป็นนักพากย์ หนังเก่า แต่ใช้จ่ายสุรุ่ยสุร่ายจนหมดตัวเลยหันมาเป็นมิจฉาชีพ,ที่หน้าสำนักงานตำรวจภูธรจังหวัดนครปฐม เมื่อเวลา 13.30 น. วันที่ 6 พ.ย. พล.ต.ต.กฤษณะ ทรัพย์เดช ผบก.ภ.จ.นครปฐม พ.ต.อ.รัตนะ ปาลจันทร์ รอง ผบก. พ.ต.อ.อุดม เปี่ยมศักดิ์ ผกก.กสส.ภ.จ.นครปฐม พ.ต.อ.ธีรเดช อธิภัคกุล ผกก.สภ.นครชัยศรี พร้อมชุดสืบสวน ภ.จ.นครปฐม และชุดสืบสวน สภ.นครชัยศรี แถลงจับกุมนายนิวัฒน์ สุขโสม อายุ 53 ปี อยู่บ้านเลขที่ 30 หมู่ 5 ต.หนองกระทุ่ม อ.ปากท่อ จ.ราชบุรี คนร้ายคดีฉ้อโกงทรัพย์ทำทีเลียนเสียง เป็นบุคคลสำคัญแอบอ้างขอเงินสนับสนุนจากบริษัทห้างร้านต่างๆ และตกเป็นผู้ต้องหาตามหมายจับศาลจังหวัดนครปฐม ในข้อหาร่วมกันฉ้อโกงทรัพย์โดยแสดงตนเป็นคนอื่น พร้อมของกลางโทรศัพท์มือถือ 2 เครื่อง ซิมการ์ด 4 อัน,พล.ต.ต.กฤษณะ ทรัพย์เดช ผบก.ภ.จ.นครปฐม กล่าวว่า พฤติการณ์ผู้ต้องหาเริ่มจากโทรศัพท์ไปหานายอภิสิทธิ์ ธนสัมพันธ์ เจ้าของธุรกิจฟาร์มหมูรายใหญ่ใน อ.นครชัยศรี เลียนเสียงให้คล้าย อ้างตัวเป็นนายชาติชาย อุทัยพันธ์ ผวจ.นครปฐม ขอรับการสนับสนุนค่าจัดทำเสื้อกีฬาและจัดซื้ออุปกรณ์ต่างๆ อ้างจะนำไปแจกให้กับหมู่บ้านต่างๆในพื้นที่ พร้อมให้เบอร์มือถืออีกเบอร์ ซึ่งเป็นของผู้ร่วมขบวนการที่อ้างเป็นหน้าห้องผู้ว่าฯเพื่อให้ผู้เสียหายตายใจ เมื่อผู้เสียหายหลงเชื่อโอนเงินเข้าบัญชีผู้ร่วมแก๊ง ผ่านบัญชีธนาคารไทยพาณิชย์ สาขาโลตัสนครปฐม เลขที่บัญชี 2072264836 ชื่อ น.ส.ทัศนีย์ เปี่ยมพลอย เมื่อวันที่ 24 ก.ย.58 จำนวน 36,000 บาท และบัญชีธนาคารกสิกรไทย สาขาบิ๊กซี ราชบุรี เลขที่ 5182265189 ของนายสุนทร ขันทองดี จำนวน 40,000 บาท เมื่อวันที่ 15 ต.ค.58,หลังโอนเงินแล้ว ผู้เสียหายพยายามติดต่อไปตามเบอร์มือถือที่ให้ไว้เพื่อแจ้งว่าโอนเงินไปแล้ว แต่ติดต่อไม่ได้ จึงค้นหาเบอร์โทร.ของเลขาฯหน้าห้อง ผวจ.นครปฐม แต่ได้รับคำตอบว่าไม่เคยประสานงานไปยังผู้เสียหายแต่อย่างใด หลังรู้ว่าหลงกลแก๊งต้มตุ๋น 18 มงกุฎ รีบเข้าแจ้งความต่อ ผกก.สภ.นครชัยศรี เมื่อตรวจสอบว่าพบมีเหยื่อหลายราย ทั้งในพื้นที่ อ.นครชัยศรี และ อ.เมืองนครปฐม ถูกคนร้ายแก๊งนี้หลอกลวงด้วยวิธีการเดียวกัน ชุดสืบสวน ภ.จ.นครปฐม และชุดสืบสวน สภ.นครชัยศรี ได้ออกติดตามจับกุมนายสุนทร ขันทองดี อายุ 27 ปี ได้ที่ บ้านเลขที่ 10 หมู่ 7 ต.หนองกระทุ่ม อ.ปากท่อ จ.ราชบุรี ส่วน น.ส.ทัศนีย์ เปี่ยมพลอย อายุ 37 ปี หลบหนีไปได้ นายสุนทรรับสารภาพว่า นายนิวัฒน์ สุขโสม เป็นคนวางแผน สั่งให้ไปเปิดบัญชี หากมีเงินเข้ามาในบัญชีให้แจ้งแล้วเบิกเงินออกมาให้ โดยให้ค่าเบิกครั้งละ 1 พันบาท และเคยเบิกเงินที่เข้าบัญชี 4 หมื่นบาท ไปให้นายนิวัฒน์ โดยไม่ทราบว่าเป็นเงินของใคร,จากนั้นติดตามจับกุมนายนิวัฒน์ หัวโจก ซึ่งได้เบาะแสจากชาวบ้านว่านายนิวัฒน์ จะอาศัยอยู่ในป่าละเมาะหลังบ้าน โดยใช้พุ่มไม้ใหญ่ทำเป็นโพรงปิดบังแอบหลับนอนในเวลากลางวัน จึงนำกำลังไปปิดล้อมตรวจค้นในป่าละเมาะหลังบ้านผู้ต้องหาจนจับตัวได้ในที่สุด นายนิวัฒน์สารภาพว่าเป็นผู้โทรศัพท์ไปหาเหยื่อจริง อ้างตัวเป็นนายตำรวจใหญ่บ้าง ผู้ว่าฯบ้าง หรือนายกสมาคมกีฬาที่มีชื่อเสียง เน้นเจ้าของโรงงานหรือฟาร์มต่างๆ เพราะรู้ว่าเหยื่อจะเกรงใจข้าราชการชั้นผู้ใหญ่ เมื่อได้เงินมาจะนำไปใช้จ่ายสุรุ่ยสุร่ายและซื้อยาบ้ามาเสพครั้งละหลายร้อยเม็ด,พล.ต.ต.กฤษณะกล่าวอีกว่า นายนิวัฒน์ ผู้ต้องหารายนี้ เคยถูกจับมาแล้วร่วม 10 ครั้ง และตนเป็นผู้จับกุมเองตั้งแต่สมัยเป็น ผกก.สืบสวน ภาค 7 กระทั่งเป็นรอง ผบก. และขึ้นเป็น ผบก. จำได้แม่นยำ ประวัติของนายนิวัฒน์ในอดีตย้อนไปเมื่อ 20 ปีก่อน เป็นคนร่ำรวยมาก มีที่ดิน 200 ไร่ อยู่ใน อ.ปากท่อ จ.ราชบุรี ต่อมาขายที่ดินได้เงินถึง 40 ล้านบาท นำเงินไปเปิดร้านชื่อ นิวัฒน์ ภาพยนตร์ รับฉายหนังกลางแปลง มีเครื่องเสียงใหญ่โตออกงานตามวัดต่างๆ แถมยังเป็นนักพากย์หนังเก่า แต่เป็นคนชอบเที่ยวเตร่และแจกเงินสาวๆ ทำให้ธุรกิจเจ๊งเลยหันมาติดยาบ้าและวางแผนฉ้อโกงทรัพย์ ถูกจับติดคุกในคดีฉ้อโกงทรัพย์มา 8 ครั้ง แต่ติดแค่ปีเศษก็ออกมา เมื่อ 3 ปีก่อนสมัยที่ตนเป็น ผบก.ภ.จ.ราชบุรี ยังเคยจับนายนิวัฒน์ในข้อหามียาเสพติดไว้ในครอบครองเพื่อจำหน่าย 30 เม็ด หลังติดคุกมา 3 ปี ยังไม่เลิกพฤติกรรมเดิมๆ หันมาใช้วิธีเก่าต้มตุ๋นเหยื่อหากินอีก ขณะนี้มีเจ้าทุกข์หลายรายมาขอดูตัวและแจ้งความแล้ว
ตะครุบหัวหน้าแก๊งต้มตุ๋นสุดแสบ ใช้วิชามารดัดเสียงโทรศัพท์ไปหาเจ้าของกิจการ อ้างเป็นผู้ว่าฯนครปฐม และ นายตำรวจใหญ่ ขอเงินสนับสนุนจัดซื้อเสื้อกีฬาแจกชาวบ้าน
ข่าวหน้า1,เลียนเสียงผู้ว่าฯ,ขอเงินสนับสนุน,ต้มตุ๋น,หลอกลวง,แอบอ้าง,นายตำรวจใหญ่,อดีตนักพากย์,เลียนแบบเสียงผู้ว่าฯ,นครปฐม,ต้มตุ๋นเหยื่อ,ข่าว,ข่าวภูมิภาค,ไทยรัฐฉบับพิมพ์